Keskittymiä käsittelevän neuvoa-antavan komitean 24. tammikuuta 2000 ja 1. helmikuuta 2000 pidetyssä 73. kokouksessaan antama lausunto asiaan COMP/M.1628 - Totalfina/Elf - liittyvästä alustavasta päätösluonnoksesta (ETA:n kannalta merkityksellinen teksti)



Virallinen lehti nro C 154 , 29/05/2001 s. 0008 - 0008



Keskittymiä käsittelevän neuvoa-antavan komitean 24. tammikuuta 2000 ja 1. helmikuuta 2000 pidetyssä 73. kokouksessaan antama lausunto asiaan COMP/M.1628 - Totalfina/Elf - liittyvästä alustavasta päätösluonnoksesta (2001/C 154/09) (ETA:n kannalta merkityksellinen teksti) 1. Neuvoa-antava komitea on komission kanssa samaa mieltä siitä, että ilmoitettu toimenpide on sulautuma-asetuksen 3 artiklan 1 kohdan b alakohdassa tarkoitettu keskittymä jä että ilmoitettu toimenpide on yhteisön laajuinen sulautuma-asetuksen 1 artiklan 2 kohdassa määritellyllä tavalla. 2. Neuvoa-antavan komitean jäsenten enemmistön on komission kanssa samaa mieltä siitä, että merkitykselliset tuotemarkkinat muodostuvat seuraavista: a) lyijytetyn ja lyijyttömän bensiinin, dieselin ja kevyen polttoöljyn tukkumyynti; b) varastointikapasiteetin vuokraaminen tuontiterminaaleista, joista on suurten erien irtotavarakuljetukseen soveltuvat yhteydet; c) jalostettujen öljytuotteiden putkikuljetukset; d) polttoaineiden myynti moottoriteiden varsilla; e) lentopetrolien myynti; ja f) nestekaasun myynti. Vähemmistö on eri mieltä komission kanssa kohdasta d). 3. Neuvoa-antavan komitean jäsenten enemmistö on komission kanssa samaa mieltä siitä, että merkitykselliset maantieteelliset markkinat a) lyijytetyn ja lyijyttömän bensiinin, dieselin ja kevyen polttoöljyn tukkumyynnille ovat joko alueelliset tai kansalliset, mutta maantieteellisten markkinoiden täsmällinen määritelmä voidaan jättää avoimeksi; b) varastointikapasiteetille terminaaleissa, joista on suurten erien irtotavarakuljetuksiin soveltuvat yhteydet, ovat alueelliset; c) jalostettujen öljytuotteiden putkikuljetuksille ovat alueelliset; d) polttoaineiden myynnille moottoriteiden varsilla ovat joko alueelliset tai kansalliset, mutta maantieteellisten markkinoiden täsmällinen määritelmä voidaan jättää avoimeksi; e) lentokonepetroleille ovat kunkin lentoaseman laajuiset; ja f) nestekaasulle ovat kansalliset. Vähemmistö on komission kanssa eri mieltä kohdista d) ja f). Lisäksi toinen vähemmistö on eri mieltä kohdasta e). 4. Neuvoa-antavan komitean jäsenten enemmistö on komission kanssa samaa mieltä siitä, että keskittymä johtaa määräävän aseman syntymiseen a) lyijytetyn ja lyijyttömän bensiinin, dieselin ja kevyen polttoöljyn kansallisilla tai alueellisilla tukkumarkkinoilla; b) irtotavarakuljetusvälineisiin yhdistettyjen tuontivarastojen kapasiteetinvuokrauksen alueellisilla markkinoilla; c) jalostettujen öljytuotteiden putkikuljetusten alueellisilla markkinoilla; d) moottoriteiden varsilla tapahtuvan polttoainemyynnin kansallisilla tai alueellisilla markkinoilla; e) Toulouse-Blagnacin ja Lyon-Satolas'n lentoasemien muodostamilla lentokonepetrolien markkinoilla; ja f) nestekaasun kansallisilla markkinoilla. Tästä syystä tehokas kilpailu yhteismarkkinoilla vaikeutuisi huomattavasti. Vähemmistö on eri mieltä kohdasta e). 5. Neuvoa-antava komitea on komission kanssa samaa mieltä siitä, että keskittymä ei johda määräävän aseman syntymiseen tai vahvistumiseen rikin ja etyleenin markkinoilla. 6. Neuvoa-antava komitea yhtyy komission päätösluonnokseen siltä osin, että ehdotetut sitoumukset eivät poista kaikka päätösluonnoksessa osoitettuja kilpailuongelmia. 7. Neuvoa-antava komitea on komission kanssa samaa mieltä siitä, että a) annetut sitoumukset, sellaisina kuin komissio esitteli ne neuvoa-antavan komitean kokouksessa 24. tammikuuta ja "markkinatestin" perusteella muutettuina 1. helmikuuta, ratkaisevat kaikki edellä 4 kohdassa esitetyt kilpailuongelmat; ja b) jos annettuja sitoumuksia noudatetaan kokonaisuudessaan, ilmoitettu toimenpide soveltuu yhteismarkkinoille ja ETA-sopimuksen toimintaan. 8. Neuvoa-antava komitea suosittelee lausuntonsa julkaisemista Euroopan yhteisöjen virallisessa lehdessä.